S-1074/2023

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni 13. apríl 2023, á hendur S-x-x S-x-x C-x-x f. d. [...], ríkisborgara [...]:

„fyrir stórfellt fíkniefnalagabrot, með því að hafa föstudaginn 10. febrúar 2023, staðið að innflutningi á samtals 27.910 g af marihunaætluðu til söludreifingar hér á landi í ágóðaskyni en fíkniefnin flutti á kærði til Íslands sem farþegi með flugi nr. [...], frá [...]til Keflavíkurflugvallar, falin í farangri sem ákærði hafði meðferðis við komuna til landsins.

Telst brot þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á samtals 27.910 g af marihuanameð vísan til 6. mgr. 5. gr. lagaum ávana- og fíkniefni nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði mætti við þingfestingu málsins 21. apríl 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa og að gæsluvarðhald sem hann hefur sætt frá 10. febrúar 2023 komi til frádráttar dæmdri refsingu. Þá krefst verjandi hæfilegrar þóknunar sér til handa úr ríkissjóði.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur árið [...]. Samkvæmt sakavottorði ákærða sem er ríkisborgari [...]hefur ákærði ekki áður gerst sekur um refsiverða háttsemi hér á landi.

Af rannsóknargögnum málsins verður ekki séð að ákærði hafi verið eigandi fíkniefnanna en þó virðist sem hann hafi samþykkt að flytja efnin til landsins gegn greiðslu. Verður litið til þessara atriða við ákvörðun refsingar sem og skýlausrar játningar ákærða á rannsóknarstigi og fyrir dómi. Á hinn bóginn verður ekki fram hjá því litið að ákærði flutti talsvert magn af marihuanatil landsins ætlað til söludreifingar hér á landi í ágóðaskyni. Að öllu framangreindu virtu þykir refsing ákærða hæfilega ákveðin fangelsi í tvöár. Fullnustu tuttugu og eins mánaðar af refsingunni skal frestað og niður skal hún falla að liðnum þremur árum haldi ákærði almennt skilorð 57. gr. laga nr. 19/1940. Frá refsingunni skal draga með fullri dagatölu gæsluvarðhald sem ákærði hefur sætt frá 10. febrúar 2023, sbr.76. gr. laga nr. 19/1940. Þá sæti ákærði upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 1.506.947. Um er að ræða kostnað vegna magngreiningar og matsgerðar rannsóknarstofu Háskóla Íslands og þóknun skipaðs verjanda ákærða á rannsóknarstigi og fyrir dómi, H-kvk-ef A-kvk-ef lögmanns sem þykir hæfilega ákveðin með hliðsjón af eðli og umfangi málsins 1.205.280 krónur að meðtöldum virðisaukaskatti, auk 111.840 krónur í aksturskostnað lögmannsins.

Af hálfu ákæruvaldsins fór Á-kk-nf J-kk-nf aðstoðarsaksóknari með málið.

H-kvk-nf B-kvk-nf R-kvk-nf kveður upp dóm þennan.

Dómsorð :

Ákærði, S-x-x S-x-x C-x-x, sæti fangelsi í tvö ár. Fullnustu tuttugu og eins mánaðar af refsingunni skal frestað og niður skal hún falla að liðnum þremur árum haldi ákærði almennt skilorð 57. gr. laga nr. 19/1940. Frá refsingunni skal draga með fullri dagatölu gæsluvarðhald sem ákærði hefur sætt frá 10. febrúar 2023.

Ákærði greiði 1.506.947 krónur í sakarkostnað, þar með talda 1.205.280 króna þóknun skipaðs verjanda síns, H-kvk-ef A-kvk-ef lögmanns og 111.840 króna aksturskostnað lögmannsins.

Upptæk eru gerð 27.910 gaf marihuana sem lagt var hald á við rannsókn málsins.

H-kvk-nf B-kvk-nf R-kvk-nf